LidanRubinov/Halacha-QA huggingface dataset:
שאלה: חרקים צימוקים: לעתים יוצא לנו לרכוש מוצרים שבהם מעורב צימוקים באופנים שונים (חלה, עוגה וכדו ). במקרה שאיננו יודעים מה רמת הכשרות, נקודה ההנחה שלנו היא שהצימוקים לא נבדקו כהנחייתכם. רציתי לדעת מה דין המאכל, במקרה שאין יכולת לבדוק צימוקים נוספים מאותו סוג שהתערבב במאכל. הנני מכיר את הספק ספיקא במקרה של "עבר ובישל", אך עדיין ראיתי הנחיות שונות בהמשך לפסק זה ועל כן אשמח להבהרת הנושא. 1. במקרה שהמאכל מותר, האם ההיתר הוא רק בשעת הדחק, או שלכתחילה ניתן לאוכלו גם כשאין לי צורך מיוחד באותו המאכל? 2. במקרה שהמאכל מותר, האם עלי להתאמץ ולהוציא את הצימוקים או שפשוט ניתן לאוכלו כצורתו? 3. בהמשך לשאלה 2, במקרה שההוצאה כרוכה בטרחה מרובה, האם ניתן להקל ולאכול את הצימוקים או שאין ברירה ויש להוציא את כולם? על התשובה אשמח להרחבה עד כמה שניתן
תשובה: בכל מוצר שהוא הכשר מהדרין הצימוקים עוברים בדיקה לפני הכנסתם למאכל. וכאשר רמת הכשרות היא נמוכה אז בלאו הכי המוצר אינו מומלץ לשימוש ולא כדאי לצרוך אותו. בענין השאלות ההלכתיות המורכבות שכבודו שאל. איני יכול להתיחס באופן ישיר כי המציאות משתשנת מהכשר להכשר ומארץ לארץ, וגם ההתיחסות ההלכתית משתנת בין סוגי המאכלים השונים. לא דומה תערובת של צימוקים בתוך עוגה לצימוקים המונחים על גבי חלה. לתשומת לב, חשוב לדעת שכל הצימוקים הנמצאים במוצרים של העדה החרדית והרב לנדאו עוברים בדיקה של משגיח לפני השימוש.
שאלה: STARBUCKS: אני טסה ללונדון ורציתי לדעת האם מותר לשתות ברשת הקפה starbucks? )כולל המשקאות המיוחדים( אני לא מתכוונת לאכול שום דבר מהמאפים שם
תשובה: אם מדובר על הקפה המיוחד שלהם   נהגו להקל בקפה שחור ואספרסו. קפה הפוך   בחלב סויה אין בעיה, חלב רגיל   יש מחמירים בגלל גזירת חלב עכו"ם, ויש מקילים בימינו.
שאלה: מחיקת שיעורים בממיר: לכבוד הרב! ראשית, רבה על היוזמה העצומה הזאת! אין מילים לתאר את המימדים של הרעיון הזה! ולשאלה, כבוד הרב: יש לנו בבית ממיר שיכול להקליט (מתחזקת ב"ה) ואני אומרת אם כבר יש טלויזיה - אז ב"ה יש ערוצי קודש מדהימים כמו ערוץ מאיר וערוץ ההידברות, שכשממש התחלתי להתחזק הייתי ניזונה רק מהם.! השאלה היא כזו, אני מקליטה הרבה שיעורים בערוצים האלו ורואה, ואחרי שאני רואה אני לרוב לא מוחקת את השיעור. העניין הוא שהדיסק ממש מתמלא עד אפס מקום, גורם לתקלות ולאיטיות של הממיר (ובכך מקומם את שאר בני הבית ה ישמרהם). לכן השאלה שלי היא כזו - האם מותר למחוק שיעורים על מנת שיוכל להתפנות מקום לשיעורים חדשים וגם כדי לא לסכסך את הבית? כבוד הרב!!!
תשובה: אין איסור במחיקת הקלטות של דברי קודש חיזקי ואימצי
שאלה: צבא או בית הספר: אני רוצה לדעת תשובה חד משמעית ובלי טלפונים אני מתלבט אם ללכת לבית ספר שלא מחייבים להתפלל אלה רק קבלת שבת או לישאר בבית ולחכות לגיוס צבא
תשובה: ב"ה, אני לא יכול לענות בלי לדעת את הפרטים. דני ארגמן
שאלה: אמונה במשיח והשתדלות מעשית: בזמן האחרון אני ממש מאמינה שיבוא המשיח תבוא הגאולה וייבנה בית המקדש בקרוב בעזרת ה!. אבל אני יודעת שזה לא יבוא סתם, וצריך לעשות משהו בשביל שזה באמת יגיע. אז השאלה שלי היא מה אניי יכולה לעשות בשביל שזה יקרה? אגב, באחד הימים (כמה זמן אחרי שכתבתי את מה שלמעלה, זה לא מהיום) בהקשר לאחדות עמ י ועוד המון דברים, זה התפרץ שוב ממש בעוצמה. אמונה כל כך חזקה שהרגשתי משהו שלא הרגשתי ככה אף פעם!! (ישבתי בחוץ במשך כמה שעות והסתכלתי על השמיים ובאמת האמנתי.!) וקיבלתי על עצמי להשתדל במשהו שיגרום לגאולה להתקרב, אבל קצת הסתבכתי בלבחור משהו שבאמת יהיה הנכון לעשות ושאני אצליח להמשיך לעשות אותו. אשמח לקבל עצה בנוגע לבחירת ההתחזקות, והאם זה מספיק, איך אני ממשיכה מפה.?
תשובה: מוריה יקרה, נתחיל בזה שאני מקנאה, רוצה גם להרגיש ככה. בקרוב אצלי. איזה כיף לך כשככה את מרגישה, שזה מה שממלא לך את הלב, שאת מסתכלת על השמים ומחכה ליום שנראה את הופעת הטוב בעולם בגילוי, את המפגש בין שמים וארץ ואת החיבור בינינו לבין אלוקים. הכיסופים והגעגועים של כל אחד מאיתנו מקרבים את הגאולה. וכשאנו לוקחים את הגעגועים האלה ומדברים אותם מתוך הלב שלנו אנחנו מראים לה  כמה אנחנו רוצים אותו, כמה המפגש איתו חסר לנו, כמה אנחנו רוצים להיות איתו באמת. הגאולה היא מציאות של גילוי האהבה הגדול בעולם. והאהבה הזאת מגיעה גם מהצד שלנו. אין אהבה חד צדדית, היא צריכה לבוא משני הכיוונים. אנחנו רואים שלכולם יש בית, ואנשים חושבים על הום סטיילינג, על שיש ופרקט ועל תאורה וריצוף, ולא חושבים על זה שרק לה  אין בית. הדיבורים שלך לה  מחזקים את האהבה הזאת. תגידי לה  כמה את מחכה לטוב הזה, כמה את מתגעגעת, כמה את רוצה קדושה ואהבה וחיים. השם שלך,מוריה, הוא השם של המקום הזה. של המקום שבו ה  ואנחנו היינו ביחד. ועכשיו, הבית שלו חרב, מרוקן וחשוך ומלא טומאת ישמעאלים. והשכינה בוכה בכל יום וה  מחכה לנו שכבר נרצה אותו ונתגעגע, שנראה כמה העולם שלנו חסר, שנראה כמה אנחנו לא יודעים מה זה טוב באמת. אנחנו בחודש אב. פירוש המילה אב זה רצון. הימים האלה הם ימים של בירור הרצון, של בהירות ההכרה שלנו בשאלה כמה אנחנו רוצים להיות שייכים למלכות שמים. המגיד ממזריטש היה מפרש את המילים ממגילת איכה "כל רודפיה השיגוה בין המצרים" ככה: "כל רודפ-יה השיגוה", בין המצרים הוא זמן של הסתרות, של אהבה שבעומק וזה הזמן שלנו לחפש את ה, לרדוף אחריו ולהגיד לו כמה אנחנו כוספים אליו. חוץ מהדיבורים האלה, שתגידי לה  אותם, כל יום, כל פעם שאת יכולה מעומק הלב ועם הרבה הקשבה פנימית ועם לשאת עיניים לשמים ולהמשיך להאמין ולחלום על הטוב הגדול הזה שצפוי לנו, את יכולה לקבל עצמך משהו קטן שאת מקדישה לה  אותו, מעשה קטן שלך, קטן ועקבי שמראה כמה את אוהבת, כמה את מחכה. כל מעשה טוב שאנחנו עושים קודם כל לאנשים שקרובים לנו, כל חיוך וכל מילה טובה, כל הושטת עזרה כשצריך, מקרבת אותנו למקום הזה. תבחרי משהו קטן, למשל: להגיד לה  על שלושה דברים טובים שהיו לך היום לפני השינה, לבחור ברכה אחת ולהגיד אותה בסבלנות ובמיתון, להוסיף לרשימת החברות מישהי שלאף אחת לא אכפת ממנה, לשמור על האחים הקטנים (אם יש לך) שאמא תוכל לנוח. יקרה מאוד, מקוה שקצת עזרתי, ימים של אור וטוב וגאולה בקרוב, נועה,
שאלה: קוסמטיקאית בשלושת השבועות: האם אישה יכולה ללכת לקוסמטיקאית וכן לצבוע את השיער בשלושת השבועות?
תשובה: עייני בקישורים
שאלה: יום הפקודה של אבא : נהוג שהבנים הולכים לבית עלמין ביום הפקודה של אביהם בכל שנה ושנה השאלה שלי היא האם חשוב להקפיד וללכת דווקא באותו יום או שאפשר ואם ארצה אני יכול ללכת ביום אחר סמוך ליום הפקודה? על תשובה בשורות טובות
תשובה: לך מעלת ההליכה לשם היא דוקא באותו יום. כיון שזה מנהג ואין בכך חובה  אתה יכול ללכת מתי שאתה רוצה או לא ללכת בכלל. אם זו השנה הראשונה אז עדיף להקדים מאשר ללכת אחרי התאריך בציפיה לישועה דוד לוי 098987548  כשיבנה בית המקדש בקרוב יתבטל מנהג זה, כיון שאף אחד לא ירצה להטמא בשביל כך. שהרי כדי לאכול מעשר שני או כדי לעלות לבית המקדש - אדם צריך להטהר מטומאת מת ואנו נשאף להטמא למת רק כאשר אין ברירה
שאלה: סנדק: הרב אני בת בכורה וצפויה ללדת בן זכר בעזרת ה בריא ושלם. כשהייתי בת 7 הורי התגרשו וכך נוצר שגם אבי וגם סבי היו דומיננטיים בחיי. עכשיו אני נמצאת בקונפליקט עצמי למי להביא להיות סנדק. גם אבי וגם סבי היו מאוד משמעותיים בחיי, אני לא רוצה לפגוע באף אחד מהם. לצערי אבא של בעלי לא בחיים. האם יש אפשרות שגם אבי וגם סבי יהיו הסנדקים? או איך אפשר לפתור סוגייה זו? ב מראש מ
תשובה: לך בעזרת השם תלדי בשעה טובה ובבריאות לכל ולילדכם. לפני שאתייחס לנושא שמטריד אותך נברר מהו סנדק ומה תפקידו: 1. הסנדק תפקידו להחזיק את התינוק ולאפשר למוהל למול. ללא סנדק לא ניתן למול ולכן חשיבות כמו זו של המוהל. אם שנים יאחזו בתינוק עלולים לקרות לו דברים לא טובים. 2. המצווה למול את הבן היא על האבא (ולא על האמא). לכן, למרות מה שמקובל - הדרך הנכונה היא שהמוהל והסנדק יבחרו על ידו. אם במוהל עליו להתחשב בהרגשות אשתו - אם הילד - כדי שתהיה רגועה, זה פחות נכון לגבי הסנדק. המנהג שבני הזוג מחליטים ביחד הוא נכון וטוב למעשה - תתייעצי עם בעלך. הוא יבחר באחד מהם ולך לא תהיה התלבטות. אם גם לו לא תהיה העדפה - תנו לסבא הוא המבוגר ביותר. בעזרת השם עוד תזכו לכבד גם את אבא שלך ובציפיה לישועה וללידה בריאה וקלה דוד לוי לבירור נוסף 098987548
שאלה: כשרות תנור: לרב, במשך כל שנות נישואי (הרבות) אני אופה באותו תנור בשרי וחלבי כאשר אני מחכה לפחות 24 שעות בין בשרי לחלבי או להפך ומנקה טוב את הפרורים וליכלוך בין אחד לשני. אתמול ישבתי עם חברה ובנה הלומד בישיבה גבוהה ולטענתם אין זה מספיק אלא לאחר ההפסק של מינימום 24 שעות חייבים להדליק את התנור לשעתיים על חום גבוה ורק אז ניתן לאפות חלבי לאחר בשרי או להפך. האם הדבר אכן כך? ואם כן, מה המשמעות של כשרות כלי המטבח שלי כעת. ו
תשובה: בנושא זה יש עמדות רבות. גם העמדה שאת נוהגת בו קיימת בהלכה. על כן, כל מה שאפית עד היום והכלים - כשרים לחלוטין. יש לזכור כי כיום המאכלים שאנחנו אופים אינם נוגעים בגוף התנור, ועל כן הרבה מדיני תנורים שנאמרו בהלכה (בהם היו מדביקים את האוכל על דפנות התנור, כמו באפיית פיתות) שונים וקלים יותר. ברם, נכון לקבל על עצמך מכאן והלאה להדליק את התנור בחום מקסימאלי בין בשרי וחלבי. זה לא חייב להיות לשעתיים, ואיני מבין גם את ההיגיון ההלכתית בדרישה הזו, אלא לזמן שיספיק לתנור להתחמם לחום המקסימאלי, ועוד כמה דקות.
שאלה: הורדת שירים: בעניין הורדת שירים (כמובן לא שירי עגבים) מיוטיוב אך לא משום גזל, אלא משום "ואהבת לרעך כמוך" וכן "ועשית הישר והטוב". ואסביר דברי אין לי שום עניין לקנות דיסק אלא רוצה לשמוע כמה שירים מכמה זמרים, כמובן לא לשימוש מסחרי. הזמר בעצמו מעלה את השירים ליוטיוב ( יש זמרים שיש להם ערוץ רשמי ביוטיוב ) אך לא ניתן להוריד מהאתר עצמו אלא דרך אתר אחר- לכן אפשר להגיד שהזמר שם ביוטיוב רק שישמעו וירצו לקנות דיסק כי אי אפשר להוריד דרך יוטיוב עצמו או שכיוון שיודע שזה פרוץ ומרגע שהעלה אפשר להוריד דרך אתר אחר הוא לא מקפיד. אני לא יודע האם הזמר מרשה להוריד, האם יש בעיה של "ואהבת לרעך כמוך" וכן "ועשית הישר והטוב"?
תשובה: הדבר מותר לכתחילה, שכן היוצר יודע היטב שכך העולם נוהג בתכנים שהוא מעלה לאתר זה, וניחא לו בכך אחרת היה נמנע או מבקש להמנע
שאלה: צניעות: וערב טוב, האם מותר לבחור שיוצא עם בחורה לצאת לרכיבת אופניים, טיולים, פעילות כגון קיר טיפוס וכו. כמובן שכל זה בלבוש צנוע ללא מגע וכו.
תשובה: ב"ה, זה יותר מדי קרוב, נפגשים כדי לבדוק התאמה ולא לכייף. דני ארגמן
שאלה: כשרות שוקולד נסטלה: לרב. קנינו שוקולד קיט קט של נסטלה בדיוטי פרי ולא מצאנו הכשר על העטיפה האם זה כשר?
תשובה: במידה ולמוצר אין הכשר, אין לאוכלו. מוצרים המיוצרים בכשרות ישנה החלפה של חומרי גלם רבים וגם השגחה בזמן הייצור.
שאלה: צומת לב: שאלתי כבר פעם את השאלה הזאת אבל מסיבה לא מובנת היא נמחקה, אז השאלה שלי היא מה כל כך רע בצומת לב? רציתי לעשות נזם (עגיל באף) וחיפשתי פה אנשים אחרים ששאלו ורבנים ענו להם ורוב הרבנים אמרו שהבעיה בלעשות נזם זה שזה מושך צומת לב, ואני לא מבינה מה רע בצומת לב עם היא צנועה? אשמח עם מישהו יוכל לענות לי, :)
תשובה: .תשומת לב ויופי הם חיוביים מאד בין אשה ואיש שהם נשואים כהלכה. במרים אלו היא צריכה לכחול )לשים צבע כחול) אבל פעולות שנעשות למשוך את לב גברים זים איננה פעולה ראויה. הגמרא אומרת שאחת הסיבות לחורבן הוא שבנות היו מתיזות בושם כשעברו ליד בנים כדי לגרות ולעורר את הבנים. על כן תשומת לב שיכול להביא ליחסים בון בחורים ובחורות הוא שלילי אבל לחזוק הבית הוא ראוי. צום החמישי לששון ולשמחה יהודה הלוי עמיחי
שאלה: נישואין: אני ובעלי נשואים כבר שנה ויש בעיה עיקרית שמציקה לי וגורמת לי לצער עמוק שבעלי לא מוכן להבין. אנחנו גרים באזור המרכז ואמי גרה בצפון.אבי נפטר לפני 13 שנים ואמי גרה בבית לבד. יש לי עוד אח נשוי שגר בעיר בו מתגוררת אמי ועוד שני אחים נשואים שגרים במרכז. בכל פעם שאני רוצה לעשות שבת אצל אמי,בעלי מתנגד.הוא אומר שהנסיעה ארוכה וקשה לו והוא לא אוהב את העיר הזאת בכלל.(הנסיעה אורכת שעתיים ואני מציעה שאני אנהג). הוא אומר שאנחנו מבקרים הכי הרבה משאר האחים שגרים במרכז ומתנה את ביקורו בהגעתו של אח ספציפי שגם גר במרכז. יש לציין שלאח הנ"ל ילד קטן ועוד תינוק שנולד ממש לפני שבוע ואין סיכוי שהם יבקרו בזמן הקרוב. מאז שהתחתנו הביקורים בבית אימי היו ממש מעטים ואת רוב השבתות עשינו בבית הוריו. אני אוהבת את ההורים שלו וקרבתם אבל מרגישה צורך לבקר את אמי ולהיות במחיצתה. בכל פעם שהיא מזמינה אותנו לשבתות,אני ממציאה תירוצים למה לא נוכל להגיע. כבר נמאס לי מזה ואני רוצה להרגיש חופשיה ושהאבן הזאת תוסר מעל ליבי. בגלל הריבים המתמשכים עם בעלי לפעמים אני מרגישה שנאה כלפיו ולא מבינה למה הוא לא רוצה בטובתי ושמחתי. אני אשמח לייעוץ או הכוונה לייעוץ שיעזרו לנו לעבור את זה ב
תשובה: ב"ה, אשמח לעזור בפלפון 0527710491, דני ארגמן.
שאלה: כשרות: ישר כח גדול על המלאכה קרה לי מספר פעמים שהמשגיח אינו נמצא בזמן הארוע. ביקשתי את מספר הטלפון שלו, אך הוא לא ענה לי. הטבח שנצא במקום או אדם אחר, יכולים להיות נאמנים על הכשרות, או שהם נחשבים נגועים בדבר?
תשובה: לא בכל מקום המשגיח חייב להיות כל זמן האירוע. בוודאי אם מדובר על כשרות רגילה. ההמלצה היא לשוחח לפני ההגעה למקום האירוע
שאלה: כשרות: על התשובה המהירה אולי לא הסברתי נכון את שאלתי. במידה ואני נמצא כבר במקום, והמשגיח לא נמצא וגם לא עונה לטלפון, האם אני יכול לברר על הכשרות של המקום אצל הטבח או בעל המקום? (עד אחד נאמן.) או שמכיוון או שלא?
תשובה: שאלתך הקודמת כבר אינה לפני- תתקשר למשגיח, ומספר שלו נמצא על תעודת הכשרות. עיין במאמר זה (סע א ) לתשובה על שאלתך
שאלה: נווווו תענו לי זה דחוף!!!!: סליחה שאני פונה כך אבל אני שלחתי לכם 2 שאלות שדחופות לי למשך וכבר לפני חודש וחצי או יותר. אני מבינה שיש לכם המון שאלות לענות עליהם אבל זה ממממש דחוף!!! שאלה אחת היא איך לעזור לחברה שלי(פירטתי יותר על המצב בשאלה עצמה) שאני כבר פוחדת עליה!! ובשאלה השניה משהו-שאם תענו לי עליו תשובה חיובית אני יהיה צריכה לפעול מהר מאוד כי עו שניה יעבור הזמן(וכבר לא אוכל להיתנצל) וסליחה.
תשובה: לך לא השארת כתובת מייל ולכן מאד מסובך לנו לענות אנא פני אלינו למוקד הטלפוני - לפי הפרטים באתר ובע"ה נשתדל לסייע לך ברכה והצלחה
שאלה: מכנסיים לנשים: היי, אני בחוג דרמה ואנחנו מעלים הצגה שבה התפקיד שלי הוא ספורטאית. האם מותר לי ללבוש מכנסי טרנינג רחבים רק לזמן ההצגה בשביל התפקיד?
תשובה: עצם ההצגה אינני מכיר ואינני יודע. לעניין מכנסיים אם הם רחבות ואין הבלטה של האברים אפשר להקל לצורך. בברכת התורה והארץ יהודה הלוי עמיחי
שאלה: כשרות: במקרה שהכנתי נקנקיות בשריות בסיר חלבי, איך אני יכול לטהר את הסיר? ב טל
תשובה: א. אם הסר החלבי אנו בן יומו כלומר שמאז בושל בו חלבי בפעם האחרונה עברו 24 שעות ללא שימוש כלל בכלי הנקניקיות לא נאסרו באכילה! ב. את הסיר חייבים להכשיר בכל מקרה גם במקרה שהנקניקיות לא נאסרו. ממלאים בו מים עם מעט סבון כלים ונותנים למים לרתוח עד שיגלשו. אח"כ שופכים את המים הרותחים ושוטפים את הסיר במים קרים
שאלה: תפילה: שמעתי שיחה של רב אחד שהוא דיבר על כך שכל כך טוב לנו בעולם שה משפיע עלינו כל כך טוב שיש לנו ידיים ויש לנו רגליים וכו אני לא מבים אם כל כך טוב לנו למה אנשי כנסת הגדולה תקנו לנו תפילה?! הרי כל כך טוב לנו שצריך רק להגיד?! אשמח לתשובה!
תשובה: יש כמה סיבות לתקנה של כנסת הגדולה. 1. כדי שאדם לא ישתמש במילים או ביטויים לא מתאימים כלפי הקב"ה 2. כדי שהתפילה תנוסח בלשון רבים. לתפילת רבים יש תועלת רבה יותר 3. כדי שלא יפסק הקשר הקבוע שבין הקב"ה לבני האדם.(הרב סולוביציק-שהרי הנבואה נפסקה באותו זמן) 4. יצירת מסגרת של חיים דתיים כחלק ממגמת "הפרטת ההלכה" לפרטים, כהכנה לגלות הארוכה. (עיינו בפירוט בתקציר על תורה שבעל פה בכותרת "התרחבות התורה"). אדם שיוצא שלוש פעמים ביום להתפלל בבית הכנסת יש לו כבר מסגרת שממלאת את יומו הן מבחינת "מילוי" הזמן והן מבחינה חברתית בזה שהוא פוגש אנשים. 5. רמב"ם- כיוון שעם היציאה לגלות לא היתה שליטה מליאה בשפה אחת ורצו שאדם יוכל להתפלל ולהגיד בשפה אחת. רווח צדדי הכרח "לשמירת קשר" עם השפה העברית כדי לדעת לקרוא את התפילות.
שאלה: מצוות שילוח הקן: קראתי בעניין ואני מתקשה להאמין שאני יכולה לעשות זאת. יש לנו קן יונים (השלישית העונה ) במסתור כביסה. כך שידינו לא מגיעות אליהן. הציעו לי להפיל את הביצים עם מקל. אך זה נראה לי אכזרי ונמנעתי מכך. עבור מספר ימים מאז שהביצים הוטלו כך שלא ניתן לאכלם. וגם ככה מי היה אוכל אותן. הם מהווים מטרד ומלכלכים את מסתור הכביסה וגם את החלונות וגם עושים הרבה רעש. שלא נדבר שכבר הריח עולה מהמסתור. תכוון אותי בבקשה מה לעשות. אגב- מסתור זה פחות בשימוש היות ואנו תולים לרב כביסה במרפסת שמש אך כאמור זה מפריע משום כל מה שהזכרתי לעיל ותבוא עלייך הברכה
תשובה: בכל מקרה אין בזה מצווה לי ההגדרות של חכמים זה דווקא בדרך. מותר לך לפנות ולזרוק לאן שאת רוצה את הקן עם היונים. כדאי לסתום עם רשת את המסתור שלא יחזרו. הדבר מביא לכלכלוך ומחלות גם למשפחתך וגם לשכנייך.
שאלה: שינוי הוספת שם: קוראים לי אוראל בונפיטו אני בן 18. עברתי הרבה בחיים שלי. אין לי שמחת חיים שום דבר לא מרגש אותי משום דבר לא מתרגש. כבר כמעט שנה שאני חושב שהשם שלי לא מתאים לי אני רוצה להוסיף את השמות:תומר, רן. אני אוהב את השמות האלה אני חושב שהם מתאימים לי זה שמות חזקים ושמחים. וחוץ מיזה יש לי בעיית עייפות אני יושן 80 אחוז מהיום כבר שנתיים והרופאים לא יודעים ממה זה נובע. אשמח אם תעזרו לי בנוגע לשם איזה מהם להוסיף בהקדם האפשרי
תשובה: אין הלכה בעניין. יש מנהג שלא לקרוא בשמות של אנשים רשעים מפורסמים כמו נמרוד או אחאב. בחרת בשני שמות שאין בהם בעיה, כעת נותר לך להכריע בין השניים. לא אכריע עבורך.
שאלה: ללא נושא: בתי קנתה 3 מנות שווארמה באלוף השווארמה בתחנה המרכזית בירושלים הבנתי שההשגחה שם היא של רבנות ירושלים שאלתי היא האם המשמעות היא שזה מהדרין ואפשר לסמוך?
תשובה: יש ליצור ישירות קשר עם המקום ולוודא מה כתוב ע"ג התעודה. אח"כ מומלץ לשוחח עם המשגיח על בישול עכו"ם, חומרי גלם וירק עלים.
שאלה: תשעת הימים: ראש חודש אב השנה הוא ביום ו האם ניתן לאכול בשר בערב ראש חודש? קרי יום חמישי בערבאשמח בבקשה לתשובה מהירה ב מראש
תשובה: לא אא"כ אתה ספרדי.
שאלה: קשיים: יש לי יותר מדי יסורים כול הזמן אני לא מרגישה טוב עברתי לפני 4 שנים ניתוחים והמחלות לא עוזבות אותי כול פעם יש משהו כואב אצלי אני לא בריאה נפשית וגופנית ואני לא יודעת מלעשות בזמן שכולם מתחתנים ומביאים ילדים אני כול הזמן עסוקה בבדיקות אני רוצה חיים יותר בריאים דייי עם כול המחלות הארורות האלה ואין לי כולכך למי לפנות אני כבר 7 שנים סובלת ממחלות זה לא עוזב אותי חוץ מזה לפני שנה נכנסתי לקשר עם בנאדם מאוד מאוד טוב שמתנהג כמו יהודי לכול דבר אבל הוא לא אני שומרת קשרות אנחנו גרים ביחד הוא מאוד רוצה להתגייר מה אפשר לעשות שההיון לי חיים של בנאדם רגיל
תשובה: קטונתי מלתת פתרונות קסם. הקב"ה הוא לאא כספומט שעובד אצלינו. אך שערי תפילה לא ננעלו לעולם וזו הדרך היחידה הלגיטימית שאני מכיר. כמו כן לבדוק את נושא התזונה שלך אצמ מומחה ולוודא שאת חיה חיים בריאים. כמו כן פעילות גופנית במידת האפשר למצבך הרפואי. לגבי הבן זוג אם הוא בעל אזרחות ישראלית כדאי שיפנה למערך הגיור ויצטרף לאחת מכיתות הלימוד הפרושות בכל הארץ וכך יוכל להתגייר ותוכלו לחיות בהיתר וכפי ההלכה בהצלחה
שאלה: להפוך צלחות מבשרי לחלבי: האם מותר להעביר צלחות משימוש בשרי לחלבי אם עברו עליהם יותר מי"ב חדש? רוני
תשובה: צריך להכיר אותם. לפי שיטת האשכנזים בכל השנה אין להפוך מבשרי לחלבי או להפך. ומותר רק בפסח לעשות כן. אבל אם הדבר נחוץ אז אפשר להכשיר להגעיל ואחר כך לא להשתמש חודש ימים (או להשתמש רק לפרווה) ואחר כך ניתן להמשיך את השימוש ההפוך ממה שהיה לפניכן. ולספרדים מותר להפוך.
שאלה: גזרה שווה: רציתי לשאול שאלה עקרונית: האם בגזרה שווה ניתן לשים זה מול זה שני פסוקים ממקורות שונים בתנ"ך (כלומר, פסוק אחד מהתורה ופסוק אחד מהכתובים), או ששני הפסוקים חייבים להיות מהתורה? ליאור.
תשובה: רק בתורה
שאלה: כשרות אולם לימון: מה כשרות גן אירועים לימון בקיבוץ עינב. האם הירקות חול,שישית,שומרים שמיטה, מה כשרות הבשר, דגים. מי ששומר לאכול מהדרין, מה יכול לאכול שם.
תשובה: אפשר להתקשר לאולם ולשאול את המשגיח.זה קיבוץ עינת ולא עינב. להערכתי זה התר מכירה. אני אוכל שם הכל. מי שאוכל בשר חלק יש לו בעיה להערכתי עם הבקר. מהדרין הוא מושג יחסי ולא מוגדר. בעופות אפשר לומר שכיום כל המשחטות הן מהדרין לא כמו שהיה בעבר. אילו שקוראות לעצמן גלאט אין הבדל משמעותי.ולכן בעוף אין לדעתי מה להחמיר.
שאלה: גזרה שווה: שוב שאלה ספציפית בעניין גזרה שווה: האם בין שני הפסוקים הפותחים את פרשת דינה בבראשית רבה פ,א: "ותצא דינה בת לאה (בראשית ל"ד א ), "הנה קול המושל עליך ימשול לאמור כאמה בתה (יחזקאל ט"ז, מ"ד), יש גזרה שווה?
תשובה: זה מדרש אגדה והוא יכול לדרוש מה שהוא רוצה בדברי אגדה. גזירה שווה היא להלכה למעשה והיא רק בין פסוקי התורה
שאלה: האם מותר לבשל בשר בכלי חלבי ולהפך: האם נכון שכלי בשרי שעברו עליו 12 חודש ללא כל שימוש אינו זקוק להגעלה כדי להשתמש בו לחלבי - ולהיפך?
תשובה: שו"ע יו"ד סימן צג: קדירה שבשל בה בשר לא יבשל בה חלב סעיף א קדירה שבשל בה בשר, לא יבשל בה חלב. ואם בישל בה בתוך מעת לעת, אסור בנותן טעם. (וצריך לשער נגד כל הקדירה). אבל אם שהה מעת לעת קודם שבישל בה, הוה ליה נותן טעם לפגם, ומותר התבשיל אבל הקדירה אסור לבשל בה לא בשר ולא חלב. הגה: אבל שאר דברים, מותר. (ריב"ש סימן קכ"ו בשם סמ"ק ובהגמי"י פ"ו) ודין כיסוי קדירה, כדין קדירה עצמה (ד"ע ואו"ה). ויש מחמירים בכיסוי, לומר דאעפ"י שאינו בן יומו דינו כאלו היה בן יומו, (בהגהות ש"ד בשם קובץ) וכן נוהגין בקצת מקומות. וכן אני נוהג מפני המנהג, והוא חומרא בלא טעם. (ד"ע). ומכל מקום במקום שיש שום צד להתיר בלאו הכי, או שהוא לצורך שבת או הפסד, יש להתיר אם אין הכיסוי בן יומו, כמו בקדירה עצמה. ואם לקחו כיסוי רותח מקדירה של בשר ונתנו אותו על קדירה של חלב, אם שניהם חמים, שניהם אסורים אם יש מאכל בקדירה של בשר וחלב. ואם הכיסוי צונן והקדירה חמה, נמי שניהם אסורים אם התחיל להזיע תחת הכיסוי, דתתאה גבר (או"ה). ואם הכיסוי חם, והקדירה צוננת, הכל שרי (שם), רק המאכל צריך קליפה, (לדעת הגהות ש"ד ולא כאו"ה שם), אם אפשר לקלפו, ואם לאו, הכל שרי. ואם לא היה מאכל בקדירה, הכל שרי, דהוי כשתי קדרות שנגעו זו בזו. (הכל ד"ע לסברת הארוך).
שאלה: שתי שאלות: 1. שלחתי לפני כמה זמן שאלה, אך הרב ביקש לדעת יותר פרטים (מכיוון שאיני יודעת מתי אפשר להתקשר), אפרט כאן: בעיר המגורים של הוריי, יש לי מעט חברות (הרוב התפזרו למקומות שונים) ולעיתים כשאני בבית הוריי אני מרגישה מעט בדידות וצורך להיפגש עם חברות. שאלתי לרב הייתה האם מותר לי להיפגש איתן לעיתים כשלפעמים יש דיבורי לשון הרע? 2. שאלתי את הרב, האם מעשרות צריך להפריש מסכום הנטו או הברוטו? הרב ענה לי: מסכום בינים - הנטו עם הפרשות רשות (גמל מיסי ועד וכד ) וללא מס הכנסה וביטוח לאומי וכד מכיוון שלא ממש הבנתי מה להוריד, אני רוצה לשאול האם אפשר להפריש מהממוצע שבין הברוטו לנטו?
תשובה: לך להפגש במושב ליצים זו בעיה ולכן אם מתוועדים לשם אמירת לשון הרע - זו בעיה. כיון שלא ברור לי שלכך הכוונה - אין ברירה אלא לשוחח בטלפון. ניתן לנסות בתשעה באב 2. מצווה היא לתת חומש ולא רק מעשר אז תתני כפי שאת מבינה ומעט יותר מכך בציפיה לישועה דוד לוי
שאלה: אי כיוון: כבוד הרב, אני הודיה בת 22, מתחזקת מכיתה ח ב"ה!, לומדת עו"ס ועובדת, לצערי אני כותבת לך כי אני פשוט לא מוצאת את עצמי לא בלימודים ולא באף מקום אחר, אני מרגישה לא אמיתית עם עצמי למרות שאני עוסקת בהדרכה וחזקה ב"ה מאוד מבחינה רוחנית, אני מרגישה שהלימודים אינו המקום הנכון לי, אך גם במדרשה הרגשתי זאת, זה התחיל עוד אחרי השירות לאומי שחשתי בילבול במגזר שאני נמצאת בו(דתי לאומי) לחרדי, בשלב מסויים הסרתי את ההגדרות מעליי אני יותר דתייה לאומית אך לא נוטה להתעסק בזה מידיי, עשיתי בחירה זו כי הרגשתי ששם אני הכי מסירה מחיצות ביני ובין עמ"י, הייתי במדרשה ומשם פשוט איבדתי את עצמי, אני מרגישה שאף מקום הוא לא טוב לי, רציתי לעזוב את הלימודים בהתחלה כי באמת הרגשתי שה לא איתי, אני יודעת שזה נשמע מעט מצחיק אך יש לי הרגשות פנימיות חזקות שמלוות אותי במהלך חיי, ניסיתי לצאת מהלימודים אך ההורים שלי היו בצער נורא גדול, אני לא יודעת עוד איך להגיב לכך, גם אני נהנית מאוד בלימודים אך פשוט לא שמחה פנימית, ה ויפה כלפי חוץ אך מבפנים אני לא מאמינה לעצמי בכלל!, זה מתבטא אפילו בהדרכה שאין בי יכולת כבר לומר :"תלכי עם האמת שלך.".הרב, ב"ה יש בי יכולת אמיתית לעזור לעמ"י, להדריך ולהנהיג, אך אני לא מצליחה להוריד את הדברים לפועל כי באף מקום אני לא מוצאת את עצמי, לצערי הדבר מתבטא גם בשידוכים, הדתיים "הסטנדרטיים" אינם מענייינים אותי, אני תמיד נמשכת לבחורים שבתהליך, שהם "לבד" או שעדיין לא "גילו אותם", עייפתי מכל זה, איני עוד רוצה להמשיך לפתח שיחות עם בחורים כאלו, אך אני לא מצליחה להתגבר כלל. מקווה שתבין את הכוונות שלי, זה באמת נאמר מהלב, יישר כוח על מלאכת הקודש.ואני באמת מתכוונת לכך!
תשובה: הודיה. זה לא בדיוק התחום שלי אך אענה לך סתם לבי איך שאני כאדם פשוט מרגיש למקרא דברייך. את בחורה שדורשת מעצמה הרבה וכל הכבוד לך על כך, אך את משלמת על כך מחיר. יש לך מודעות למה שאת עושה בניגוד לרוב בני האדם שחיים וזהו. יש מחיר רוחני לדרישה מעצמך ולאנשים כמוך יש תקופות יותר טובות, אך רוב הזמן הם בחיפוש עצמי. זה יותר קשה אך החיים שלך יותר משמעותיים. אל תתייאשי הדברים יסתדרו, יגיע הזמן שתמצאי את הבחור המתאים ואת העבודה המתאימה לך. העיקר שתישארי הודיה!! בהצלחה.
שאלה: שואב אבק - רובוט בשבת: הרב צבי יניר, ברשותי שואב אבק רובוטי המסוגל לנקות את הבית לפי תכנון מראש ומבלי שנתן לו כל פקודה. הרובוט מתחיל את פעולת הניקוי בעצמו, ולאחר שמסיים את פעולת הניקוי או כשהסוללה שלו מתרוקנת, הוא מטעין את עצמו מבלי כל התערבות מצדנו. אז נשאלות 2 שאלות- אם הרובוט לא מופעל על ידינו בשבת ותכנון הפעולה שלו מתבצע מבעוד מועד - האם מותר לתכנן את פעולתו לפני שבת כך שינקה את הבית גם בשבת? כשהרובוט נתקל בדבר כלשהו כתוצאה מכך הוא מיד מסתובב וממשיך בדרכו. אם הרובוט יתקל ברגלי בשבת וכתוצאה מכך יסתובב זה יחשב כחילול שבת? אשמח אם תוכל לענות לי, כפיר.
תשובה: בשורה התחתונה אין להשתמש בזה בשבת. א. אוושא מילתא כמו מכונת כביסה שמרעישה שלא נשאיר לעבוד אף שהתחילה לעבוד ביום שישי. ב. שמא תיתקל ברגלך כפי שכתבת ואז גרמת מסתמא לפעולה חשמלית כל שהיא.
שאלה: פיקוח נפש בשבת: הלכתי בערב שבת לטייל, ונתקלתי ברכב נוסע בשבת ללא אורות דלוקים. מיותר לציין שחשוך בלילה וללא אורות מסוכן מאוד לסוע. מסיבה זאת על פניו נראה לי שזהו פיקוח נפש ולכן אני צריכה להגיד לו להדליק את פנסי הרכב. לעומת זאת, אם אגיד לו להדליק אורות זוהי פעולה נוספת של חילול שבת ואני עלולה להכשילו בכך. אני ברוך השם שומרת שבת, האם אני צריכה להסב את תשומת ליבו להדליק אורות ולמנוע מצב מסוכן? או לא להגיד דבר שלא יקרה מצב שיעבור על עוד לאו של שבת?
תשובה: שאלה קשה שאלת. יש כאן ספק פיקוח נפש ולכן יש להסב את תשומת ליבו.
שאלה: תשעה באב: רציתי לשאול האם השנה (תשע"ה) מתקיימת התקופה של השבוע שלפני תשעה באב?מפני שהצום נדחה ליום ראשון, ולפיכך אין שבוע לפני הצום.עם זאת, מכיוון שאין את התקופה הזאת, האם מותר לכבס בגדים וכן ללבוש בגדים מכובסים לפני שבת חזון?
תשובה: אכן לפי הספרדים אין שבוע שחל בו השנה, ומותר לכבס וללבוש מכובסים
שאלה: תשעת הימים: האם מותר ביום שישי ר"ח אב להוסיף לשמלה חדשה תחרה על מנת להאריך אותה ולחדש אותה בשבת שלמחרת ראש חודש? על התשובה.
תשובה: אסור.
שאלה: כשרות: בתי אפתה בתנור אפיה עוגיות חלביות בתבניות ( ברזל של התנור) בשריות. איך מכשירים את התבניות? אנחנו ספרדים.
תשובה: הן צריכות ליבון באש וקרוב לודאי שיתקלקלו. בדיעבד אפשר להכשיר גם בדרך הבאה. לנקות את התבניות היטב ולהכניס אותן לתנור ולהפעיל לשעה על החום הגבוה ביותר.
שאלה: יום הולדת בין המצרים:, לאמא שלי יש יום הולדת שבוע הבא ורצינו לדעת אם אפשר לצאת למסעדה לחגוג לה. חשוב לי לציין שאנחנו לא מתכננים לשים זיקוקים על העוגה. על התשובה וערב טוב.
תשובה: לא מתאים ולא שייך. משנכנס אב ממעטים בשמחה